Beverwijk
Beverwijk on vald ja linn Hollandis Põhja-Hollandi provintsi lõunaosas. Valla pindala on 20,09 km² (sellest veekogusid 1,75 km²). 2019. aasta jaanuari seisuga oli vallas 41 176 elanikku, suurem osa sellest Beverwijki linnas (jääb Amsterdamist 20 km kaugusele loode suunas). Valla territooriumile jääb kaks suuremat tiheasustusala: Beverwijki linn ja Põhjamere rannikule jääv Wijk aan Zee (jääb Beverwijki linnast 4 km kaugusele lääne suunas).